Sonja (Norjan kuningatar)

Kuningatar Sonja (Sonja o.s. Haraldsen, s. 4. heinäkuuta 1937 Oslo) on Norjan kuningatar ja kuningas Harald V:n puoliso.

 Tausta ja varhainen elämä 
Taustaltaan Sonja oli norjalaisen liikemiehen tytär, tavallista porvarillista syntyperää. Hänen vanhempansa olivat nimeltään Karl August Haraldsen ja Dagny Haraldsen. Perhe rakensi talon Oslon Vinderenin kaupunginosaan vuonna 1935, ja Sonja asui siellä suurimman osan elämästään ennen kuin tapasi tulevan miehensä. Talo avattiin yleisölle kuningasparin kultahääpäivänä vuonna 2018.

Sisaruksia Sonjalla oli kolme: yksi sisko ja kaksi veljeä. Perheen lapsista vanhin, Karl Hermann, katosi veneonnettomuudessa ja julistettiin kuolleeksi ennen Sonjan syntymää. Vuonna 1970 sisko, Gry, ajautui itsemurhaan. Sonja on kertonut tämän vaivanneen häntä erityisen paljon, koska oli tuolloin jo vakinainen kasvo norjalaisessa mediassa.

Sonja opiskeli vaatturiksi Oslon ammattikoulussa ja täydensi opintojaan myöhemmin Sveitsissä, jossa hän opiskeli muotisuunnettelua. Palattuaan Norjaan hän opiskeli ranskaa, englantia ja taidehistoriaa Oslon yliopistossa.. Hän valmistui kandidaatiksi.

 Norjan kuningattarena 
Syntyperänsä vuoksi Norjassa suhtauduttiin ristiriitaisesti Sonjan ja silloisen kruununprinssin Haraldin romanssiin. Sonja ja kruununprinssi Harald tapasivat yhteisten ystäviensä juhlissa vuonna 1959. Pari seurusteli salaa, sillä kuningas Olavi etsi pojalleen aatelissukuista vaimoa Euroopasta. Myöhemmin Harald uhmasi isäänsä ja uhkasi jäädä kokonaan naimattomaksi, mikäli ei saisi mennä naimisiin rakastamansa naisen kanssa.. Sonja ja Harald kihlautuivat maaliskuussa 1968 ja avioituivat 29. elokuuta 1968 Oslossa.

Pariskunnalla on kaksi lasta: prinsessa Märtha Louise ja Norjan kruununprinssi Haakon. Lapsenlapsia heillä on viisi.

Sonjasta on kirjoitettu kirja Norges førstedamer (Norjan ensimmäinen nainen). Lokakuussa 2012 ilmestyi Gyldendalin julkaisema kirja Dronningen.Aftenposten: Dronning Sonja: - Urimelig vanskelig kjærlighetstid 

Vuosina 1987–1990 Sonja toimi Norjan punaisen ristin varapuheenjohtajana.

Norjan puolustusvoimissa Sonjan sotilasarvo on prikaatikenraali. Vuonna 2014 keskustelunaiheeksi nousi kuningattaren korottaminen myös amiraalikuntaan, kun opistopäälliköksi nouseva Louise Dedichen piti ylentää kontra-amiraaliksi.

 Galleria 

 Kunnianosoituksia 
Kuningattarelle on myönnetty seuraavat ulkomaiset kunniamerkit:

 50x50px Toukokuun ritarikunta (Argentiina)
 50x50px Itävallan tasavallan kunniamitali (Itävalta)
 50x50px Leopoldin ritarikunta (Belgia)
 50x50px Etelän ristin ritarikunta (Brasilia)
 50px Stara planinan ritarikunta (Bulgaria)
 50x50px Chilen ansioritarikunta (Chile)
 50px Kuningatar Jelenan ritarikunta (Kroatia)
 50px Elefanttiritarikunta (Tanska, 1973)
 50x50px Marianmaan ristin ritarikunta (Viro, 1998)
 50x50px Valkoisen Tähden ritarikunta (Viro, 2014)
 50px Ordre National du Mérite (Ranska)
 50px Bundesverdienstkreuz (Saksa)
 50x50px Vapahtajan ritarikunta (Kreikka)
 50px Unkarin ansioritarikunta (Unkari)
 50px Islannin Haukan ritarikunta (Islanti, 1981)
 50px Italian tasavallan ansioritarikunta (Italia)
 50px Arvokkaan kruunun ritarikunta (Japani)
 50px Renessanssiritarikunta (Jordania)
 50px Kolmen tähden ritarikunta (Latvia)
 50x50px Kansallisen tunnustuksen risti (Latvia)
 50x50px Vytautas Suuren ritarikunta (Liettua)
 50px Aadolf Nassaulaisen ritarikunta (Luxemburg)
 50px Nassaun perheen kultaisen leijonan ritarikunta (Luxemburg)
 50px Alankomaiden leijonan ritarikunta (Alankomaat)
 50px Alankomaiden kruunun ritarikunta (Alankomaat)
 50px Valkoisen kotkan ritarikunta (Puola)
 50px Portugalin ansioritarikunta (Portugali)
 50x50px Henrik Purjehtijan ritarikunta (Portugali)
 50px Kristuksen veljeskunta (Portugali)
 50px Valkoisen kaksoisristin ritarikunta (Slovakia)
 50x50px Poikkeuksellisten meriittien ritarikunta (Slovenia)
 50px Diplomaattisten ansioiden ritarikunta (Etelä-Korea)
 50px Kaarle III:n ritarikunta (Espanja, 1995)
 50px Isabella Katolilaisen ritarikunta (Espanja, 1982)
 50px Serafiimiritarikunta (Ruotsi)

Lähde:

 Kirjallisuus 
 Ingar Sletten Kolloen: Kuningatar Sonja (WSOY 2013)

Lähteet

Aiheesta muualla

 Kongehuset.no: Hennes Majestet Dronningen 
 Side2: Sonja fyller 75 år  

Luokka:Norjan kuninkaalliset
Luokka:Vuonna 1937 syntyneet
Luokka:Elävät henkilöt